জনস্বাস্থ্য ও জনবিজ্ঞান উদ্যোগগুলির পক্ষ থেকে দাবী ছিল যে অবিলম্বে সাধারণ মানুষের স্বার্থে শ্রীরামপুরে পেনিসিলিন উত্পাদন শুরু হোক। কিন্তু এ প্রশ্ন উঠবেই যে এর জন্য কি দাম কর্মীরা দেবে? 919 জনের মধ্যে 719 জন ছাঁটাই! নিষ্ঠুরতার তো একটা সীমা আছে। সারাভাইদের প্রস্তাবটা ভাল করে দেখুন। সেই পুরোন কায়দা। –উত্পাদনের খরচা আমরা দেব। সরকার ব্যাঙ্কের কাছ থেকে টাকা জোগাড় করে কর্মীদের বেতন মেটাক। করে ছাড় দিক। এখনই ইলেকট্রিকের বিল যেন না দিতে হয়। আর এসব না মানলে আমরা কারখানা বেচে দিতে রাজী আছি। তবে যোগ্য দাম পেলেই। অর্থাত সারাভাইরা এখান থেকে আরও টাকা বের করে নিয়ে যেতে চায়। তাই 5 ফেব্রুয়ারী রাজ্যের বাণিজ্য মন্ত্রীর কাছে স্পষ্টভাবেই যৌথ আন্দোলনের পক্ষ থেকে দাবী করা হয়েছে যে এস পি আর ওপেককে এক করে হয় সরকারী তত্ত্বাবধানে চালানো হোক, নয়ত শ্রমিক সমবায় গড়ে সংযুক্ত কারখানাকে তাদের হাতে দিয়ে দেওয়া হোক। সারাভাইদের এস পি- ওপেক থেকে হঠাতেই হবে।